Document ID: 32008R0834

UREDBA KOMISIJE (ES) št. 834/2008
z dne 22. avgusta 2008
o spremembi Uredbe (ES) št. 1319/2006 o izmenjavi določenih podatkov v zvezi s prašičjim mesom med državami članicami in Komisijo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 192(2) v povezavi s členom 4 Uredbe,
ob upoštevanju naslednjega:
(1)
Uredba Komisije (ES) št. 1319/2006 (2) določa, da morajo države članice Komisiji kotacije sporočiti najkasneje vsak četrtek v tednu za prejšnji teden.
(2)
Da bi bili za upravljanje trga na voljo čim bolj posodobljeni podatki, se zdi primerno ta rok za sporočanje podatkov ob upoštevanju tehnološkega napredka v zvezi s posredovanjem podatkov skrajšati.
(3)
Uredbo (ES) št. 1319/2006 je zato treba spremeniti.
(4)
Da bi državam članicam omogočili prilagoditev na novi rok za sporočanje podatkov, je treba določiti, da se ta uredba uporablja od 1. septembra 2008.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
V členu 1(1) Uredbe (ES) št. 1319/2006 se uvodni stavek nadomesti z naslednjim:
„Države članice Komisiji najkasneje vsako sredo v tednu do 12. ure (po bruseljskem času) v zvezi s prejšnjim tednom sporočijo:“
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od 1. septembra 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. avgusta 2008

Labels: 12
18
17
6